Foto’s: Laingsburg-busongeluk eis 4Laingsburg-busongeluk Foto: @_arrivealive, Twitter Vier mense is Donderdag dood en 32 beseer toe ŉ bus en ŉ vragmotor mekaar op die N1 naby Laingsburg in die Wes-Kaap getref het. “Die bus van Eldo Coaches het na bewering aan die verkeerde kant van die pad gery toe dit omstreeks 02:00 die vragmotor reg van voor getref het,” het Donald Grant, LUR van vervoer in die Wes-Kaap, in ŉ verklaring gesê. “Die voorlopige ondersoek dui daarop dat moegheid moontlik ŉ rol gespeel het in die ongeluk.” Die snelweg is eers vanoggend om 10:00 weer oopgemaak vir verkeer nadat die ongelukstoneel skoongemaak is. Die twee bestuurders is al twee beseer en is na ŉ nabygeleë hospitaal geneem. “My diepste meegevoel met die families en geliefdes van diegene wat in die ongeluk omgekom het,” het Grant bygevoeg. “Ons wens die beseerdes ŉ spoedige herstel toe.” Grant het gesê die departement sal fokus op beter padveiligheid voor die Paasnaweek.